Բանկոմատ. օբյեկտ, որն ունի համարգչային կապերի պաշտպանության կարիք
**Համակարգչային անվտանգություն**, անվտանգության տեսակ, որը գործածվում է հաշվողական սարքերի (համակարգիչներ, սմարտֆոններ և այլն) և համակարգչային ցանցերի (մասնավոր և հանրային ցանցեր, այդ թվում համացանց) պաշտպանության համար։ Համակարգային ադմինիստրատորների գործունեության հարթակն իր մեջ է ներառում բոլոր գործընթացները և մեխանիզմները, որոնց օգնությամբ թվային սարքավորումները, ինֆորմացիոն դաշտը և ծառայությունները պաշտպանվում են պատահական կամ անվավեր ներթափանցումից, փոփոխումից կամ տվյալների ոչնչացումից, և այդ հարթակն ավելի կարևոր է դարձել ձևավորված խմբակցությունների համակարգչային ծրագրերի աճող կախվածության համար։

*Կիբերանվտանգությունը* անվտանգության տեսակների գաղտնիության, ամբողջականության և մատչելիության ապահովման գործընթաց է։ Համակարգային ադմինիստրատորն ապահովում է ակտիվների պաշտպանությունը, այդ թվում նաև համակարգիչների և սերվերների տեղային կապերի տվյալները։ Բացի դրանից, պաշտպանության տակ են անցնում անմիջական շենքերը և ամենակարևորը՝ անձնակազմը։ Կիբերանվտանգության նպատակն է համարվում տվյալների պաշտպանությունը։ Տվյալնների անվտանգության ապահովումը կարող է լինել կիրառական և հակամիջոցային։ Տվյալնների անվտանգության ապահովման որոշ տեսակներ կարող են իրենց մեջ ներառել մուտքային կառավարումը, անձնակազմի ուսուցումը, աուդիտը և հաշվետվությունը, հավանական ռիսկերի գնահատումը, թափանցելիության թեստավորումը և հեղինակազորման պահանջը։

Այժմ որոշ երկրներում պլանավորվում է կիբերանվտանգության ուսուցումն արդեն դպրոցից սկսած։ Այսպես՝ Մեծ Բրիտանիայում դպրոցականներին առաջարկվում են կիբերանվտանգության դասեր, որոնց ժամանակ նրանք ձեռք են բերում այն ունակությունները, որոնք թույլ կտան իրենց ապահովել բրիտանական ընկերությունների և կազմակերպությունների անվտանգությունը հակերների ցանցային գրոհներից։ Ուսումնական ծրագիրը մշակված է մշակույթի նախարարության և ԶԼՄ-ների կողմից։ Դասընթացները պլանավորվում են իրականացվել ինչպես առցանց վիճակում, այնպես էլ արտադասարանային կարգերով, որոնք պետք է անցկացվեն շաբաթական չորս անգամ՝ փորձագետ-ուսուցիչների կողմից։ Աշակերտները ուսումնասիրելու են կիբերանվտանգության իսկական խնդիրները և դրանց լուծման մեթոդները։ Ծրագիրը նախատեսված է 14-ից 18 տարեկան աշակերտների համար։ Առաջին փորձնական դասընթացները պլանավորված է անցկացնել 2017 թվականի սեպտեմբերին։

Տես նաև
-------

* Տեղեկատվական պատերազմ

Ծանոթագրություններ
------------------

1. ↑  "Reliance spells end of road for ICT amateurs", May 07, 2013, The Australian (անգլ.)
2. ↑  Gasser, Morrie (1988). *Building a Secure Computer System* (PDF). Van Nostrand Reinhold. p. 3. ISBN 0-442-23022-2. Արխիվացված է the original (PDF) 2015 թ․ սեպտեմբերի 25-ին. Retrieved 2015 թ․ սեպտեմբերի 6.
3. ↑  "Definition of computer security". *Encyclopedia*. Ziff Davis, PCMag. Retrieved 2015 թ․ սեպտեմբերի 6.
4. ↑  "Computer Security and Mobile Security Challenges" (pdf). *researchgate.net*. Retrieved 2016 թ․ օգոստոսի 4.
5. ↑  Cybersecurity: Understanding the Online Threat Archived 2015-02-08 at the Wayback Machine. (անգլ.)
6. ↑  Rouse, Margaret. "Social engineering definition". TechTarget. Retrieved 2015 թ․ սեպտեմբերի 6.
7. ↑  "Reliance spells end of road for ICT amateurs", 7 May 2013, The Australian
8. ↑  "Британских школьников будут учить кибербезопасности". *TheUK.one*.

Արտաքին հղումներ
----------------

* Տեղեկատվական անվտանգության ազգային կենտրոն Archived 2020-11-23 at the Wayback Machine.